แนวโน้มหุ้นลุ้นขึ้นตามตลาดภูมิภาค
นักวิเคราะห์ฯคาดตลาดหุ้นไทยเช้านี้ลุ้นขึ้นได้เล็กน้อย แนวเดียวกับตลาดภูมิภาคที่ส่วนใหญ่อยู่ในแดนบวก เล็งราคาน้ำมันช่วยหนุน
14 ส.ค. 2555

นักวิเคราะห์ฯคาดตลาดหุ้นไทยเช้านี้ลุ้นขึ้นได้เล็กน้อย แนวเดียวกับตลาดภูมิภาคที่ส่วนใหญ่อยู่ในแดนบวก เล็งราคาน้ำมันช่วยหนุน
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นไทยเช้านี้มองว่าจะสามารถปรับตัวขึ้นได้เล็กน้อย ในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะอยู่ในแดนบวก เนื่องจากราคาน้ำมันยังคงเป็นบวกอยู่ ขณะเดียวกันตลาดฯยังไม่ได้มีปัจจัยใหม่อะไรเข้ามา
ส่วนปัจจัยจากภายนอกประเทศ ยังต้องติดตามสถานการณ์ในยุโรปต่อไปว่าจะมีอะไรหรือไม่ อีกทั้งช่วงปลายสัปดาห์นี้ก็ต้องรอดูตัวเลข CPI ของสหรัฐฯ พร้อมให้แนวรับ 1,212 จุด แนวต้าน 1,228 จุด